ก.พาณิชย์ รับจดทะเบียนบอร์ด “วินด์ เอนเนอร์ยี่” ชุดใหม่ หลังผถห.ขับ “ณพ” พ้นทาง
ก.พาณิชย์ รับจดทะเบียนบอร์ด “วินด์ เอนเนอร์ยี่” ชุดใหม่ หลังผถห.ขับ “ณพ” พ้นทาง
ก.พาณิชย์ รับจดทะเบียนบอร์ด “วินด์ เอนเนอร์ยี่” ชุดใหม่ หลังผถห.ขับ “ณพ” พ้นทาง
10 ก.ย. 2563

สืบเนื่องจากผลการประชุมวิสามัญผู้ถือหุ้นครั้งที่ 1/2563 ของบริษัท วินด์ เอนเนอร์ยี่ โฮลดิ้ง จำกัด (มหาชน) หรือ WEH ที่จัดขึ้นในวันนี้ (10 กันยายน 2563) มีการพิจารณาอนุมัติการปลด นายณพ ณรงค์เดช และนายณัฐวุฒิ เภาโบรมย์ ออกจากการเป็นกรรมการบริษัทฯ เนื่องจากบุคคลทั้ง 2 ได้ถูกฟ้องร้องคดีต่อศาลเป็นจำนวนมาก
อีกทั้งมีการอนุมัติการแก้ไขเพิ่มเติมจำนวนกรรมการของบริษัทฯ โดยแต่งตั้งให้นายประเดช กิตติอิสรานนท์ เข้ามาเป็นกรรมการ 
ล่าสุด สำนักงานทะเบียนหุ้นส่วนบริษัทกรุงเทพมหานคร กรมพัฒนาธุรกิจการค้า กระทรวงพาณิชย์ ได้ออกหนังสือรับรองการจดทะเบียนเป็นนิติบุคคล ตามประมวลกฏหมายแพ่งและพาณิชย์ ภายหลังจากมีการเปลี่ยนแปลงรายชื่อคณะกรรมการของบริษัท
โดยมีรายชื่อกรรมการของบริษัท 10 คน ตามรายชื่อดังต่อไปนี้
1.นายประเดช กิตติอิสรานนท์
2.นายธันว์ เหรียญสุวรรณ
3.นายวิชัย ทองแตง
4.นายวิเชฐ ตันติวานิช
5.นางเอมม่า ลูอิส คอลลินส์
6.นายกำธร กิตติอิสรานนท์
7.นางสาวนันทิดา กิตติอิสรานนท์
8.นางสาวอณิชา อาศิรอโณ
9.นายสุรงค์ บูลกุล
10.นายคมสัน มาลีสี
สำหรับจำนวนหรือชื่อกรรมการซึ่งลงชื่อผูกพันบริษัทได้คือ 1 กรรมการสองในสามคนนี้ คือ นายประเดช กิตติอิสรานนท์ นางสาวนันทิดา กิตติอิสรานนท์ และนายกำธร กิตติอิสรานนท์ ลงลายมือชื่อร่วมกันและประทับตรสำคัญของบริษัท หรือ 2 นายประเดช กิตติอิสรานนท์ หรือนางสาวนันทิดา กิตติอิสรานนท์ หรือนายกำธร กิตติอิสรานนท์ คนใดคนหนึ่งลงลายมือชื่อร่วมกับนางเอมม่าลูอิส คอลลินส์ หรือนายธันว์ เหรียญสุวรรณ รวมเป็นสองคนและประทับตราสำคัญของบริษัท